Hvis du bor på sjælland har jeg verdens bedste smed - han følger konstant med i alt det nye der sker, og han har rettet min helt op - og han led også meget af lave dragter og smed hele tiden forskoene. Han går nu 10 uger med sine og har stadig ikke prøvet en løs sko efter jeg har skiftet til ham for ca. 2 år siden, og min hest står nu perfekt på alle 4 ben. Mit forslag er at du får Benno Larsen til at kigge på din hest 
Hvis du søger på Benno Larsen herinde, så vil du opdage at han IKKE er beslagsmed, men alligevel kører rundt og beskærer folks heste. Det burde være ulovligt at bruge uuddannede smede.
Jeg synes det ligner hove som jeg ser på cushingheste og heste med insulinresistens, med trykninger, tendens til hovbylder, vinger, dårlig hvid linie, væltede hjørnestøtter og en henfalden stråle. Den skal behandles som en forfangen hest, både med fodring, beskæring, motionsprogram og beskyttelse af hoven. Du skriver du havde mistanke til cushing, hvilke tegn har den på det? Den kan også blot være insulinresistent. Og forøvrigt er testene ikke 100 % sikre. Dvs du skal have en analyse af dit wrap, så du sikrer dig at det er højst 8 % sukker, evt skal det vandes så sukker skylles ud. Din øvrige foderplan lyder fornuftigt, men er mængderne tilpasset således den er max huld 5 ud af 9? Kan du mærke ribbene med flad hånd, kan du se skulderbladet og hoften? Har den nogen fedtdepoter ved mankammen, bag skulderen ved haleroden? Jeg synes du skal overveje nogen vitaminer og mineraler fra Brogaarden der hedder Surelimb, de er bedre i forbindelse med problemheste. Den må ikke få græs, før du ser at hovene er forbedret væsentligt og derefter med mundkurv i få timer. Så til hovene, hvor tit har den smed? Har din smed prøvet at skære alt det inficerede horn væk? Og bygget op med kunsthorn? For så ville skoene blive på. Jeg kan godt forstå at skoene flyver af med det horn den har nu. Som JP skriver så skal den have nogen specialbeslag på som aflaster dens hovvægge. Det kunne være heartbar, pladesko, ringsko sål og pakning. Alternativ og det er jo så det jeg har personlig erfaring med, og det er at bruge boots med såler på folden og så tage dem af i boks om natten. Inden du giver boots på skal du bruge noget desinficerende til stråler, sål og den hvide linie. Den skal beskæres tit, hermed mener jeg at der kan være behov for at tage vinger hver 2.-3. uge i starten og derefter hver 4. uge. Det er heller ikke sagen at pille skoene af den, før der er 100 % styr på dens foderplan, den skal være slank og med hensyn til cushingtegn, så skal de enten forsvinde delvist via motion og foderplan og eller i kombi med medicin. Har du billeder af den anden hov og bagfra af begge så vi kan sammenligne? Grunden til at den ene fortsat er dårlig kan være at de er uens i vinkel og str. Og gerne billeder af hele hesten.
7 nails er rigtig nok ikke til hove som disse, da hovvæggen ikke er i orden til at tage hestens vægt endvidere vil de også ryge ud pga mørt horn. Vedrørende glasurlag, så er det meget diskuteret, men har man en hov med vinger så er man nød til at fjerne disse og det vil jo medføre at man rasper rasper af glasurlaget... Men det skal selvfølgelig ikke gøres der hvor det ikke er nødvendigt. F.eks er der sjældent vinge helt oppe fra kronranden. Ligesom man heller ikke er nødt til at tage en skive af en ellers sund stråle. Og her har vi ikke billeder af hoven inden beskæring, men i følge ejer laver den vinger. Og det er jeg ikke i tvivl om i dette tilfælde.
Anni, super spændende at følge din hest også.
Tusind tak for alle svar, og tak for dit eksempel Anni det er virkelig rart at høre fra andre lign. tilfælde, jeg prøver jo samtidig og lære af det her, og få en større viden indenfor hovpleje. Er spændt på at se billederne senere. Keppie: Tak for din uddybende viden. Det var dyrlægen som mistænkte hende pga. cushing grundet hendes enorme vandindtag og tissemængder, det er helt vildt med de tissemængder. Motion har været sat helt ned grundet hun i efteråret fik konstateret astma, så det er kun skridt det foregår i stadig. Man kan se hofter og bag skulder går hun indad, men hun kunne måske optimalt set være lidt tyndere, men fed vil jeg ikke kalde hende. Jeg tager billeder og sætter ind senere. Hun får smed hver 6 uge, da der eller ikke er noget at tage af/file af. Der røres slet ikke ved vingen andet end bare lige filer til/ skoen. Der er ikke analyse på wrap desværre, da det har været forskellige wrapleverandør på. Dog skal jeg lave mit eget wrap næste år på vores nye ejendom, og der kommer analyse på. Men kunne godt være nervøs for om måske   er for højt. Jeg vil prøve wrap med det samme andensteds fra, og se om det ændrer noget. Græs kommer hun slet ikke på i år, da det først skal sås og er klar til foråret næste år. Hun får 100g Salvimin Grøn,1 lille håndfuld lucerne x 2, 4 dl. opblødte roepiller fordelt af 2 gange. Wrap 6 kg fordelt over 4 gange iblandet byghalm. Måske det ville godt at supplere med ølgær?? Kan se flere bruger dette, men hvilken en ville være bedst at bruge? Det skal lige siges at hun trods alt kun har smidt den ene forsko en enkelt gang på 2 år, hvilket er vildt nok taget i betragtning den næsten ikke sidder på i den side.
Du kan sagtens give ølgær, men det fikser nok ikke kløften er jeg bange for. Jeg smider lige ind et link om white line disease senere. Jeg kan forestille mig at din smed er bekymret for at hoven ikke vokser nedad så han har noget frisk horn at sømme i. Men det ville gavne tendensen til vinger og minimere trækket i kløften. Og kan man minimere tendensen til vinger, så vil den hvide linie trække sig sammen og hoven vil gro nedad. Hvis det forholder sig sådan som jeg skriver herover, så ville jeg bestemt overveje en periode uden sko, med boots på folden og med hyppige beskæringer for at få vingerne i skak Jeg troede den tabte sko, siden du overvejede en periode uden sko. Undskyld jeg har ikke læst grundigt nok. Får hun medicin til sin astma? Hvis hun har vejret til at skridte frisk fremad, 30-40 min hver dag, så øger det også insulinfølsonheden. Jeg synes du skal snakke med din dyrlæge om at prøve Pergolid blot på symptomerne alene med øget tørst og urinering. Og du kan også argumentere for det udfra hovenes tilstand. Problemer med luftveje er også et symptom på cushing. Immunforsvaret bliver dårligt generelt,for de har forøget stresshormon, cortisol. Endvidere er de også sværere at få i fol. Har hun løbeøjne? Er pelsen mere tæt eller krøller mere end hos de andre heste. Har hun lange fehår? Forhøjet ormetal? Prutter meget, evt diarré? Kløer hun?
Hun er ikke på medicin, og men puster ved for meget arbejde. Hun har løbeøjne Pelsen er ikke tæt og krøller ej Nej ormetal er altid lave Hun kan have en lidt tungere afførring, specielt her over vinteren. Syntes umiddelbart ikke hun klør sig, men hun har haft husproblemer, dette har hun dog ikke mere. Jep det er helt rigtig sætter man sømmet bare en anelse for højt på hende så er hun stok halt, og virkelig halt. Så ja det er han bange for. Hoven vokser udad fortil, men ikke bagtil mener jeg han fortæller.?? Mht. til boots, så er hun nødt til at få dem af til natten feks. så hun ikke går med dem 24/7. Planen var at hun skulle gå ude hele sommeren(jordfold). Hun kunne så enten få dem på om natten eller dagen.?? Jeg tænker mht. til sko om hun egentlig ville være bedre foruden for altid, da de giver så mange problemer med. Spørgsmålet er bare om det er forsvarlig med sådanne kløfter. Så den hvide linje som er brudt på hende kaldes så for White line disease. Desuden lyder hoven hul, og der er jo åbent for bakterier til at trænge ind i hoven gennem kløften. Jeg syntes også rigtig meget taler for at forsøge pergolid så det vil jeg da tale med dyrlægen om, hvad så hvis det har effekt så er det vel noget som skal fortsættes med fast? Her ses begge to, ved bare ikke om det er en dum vinkel.   Den anden som også har været rigtig slem.  
men selvf træls for ejerne af disse heste. Vores fjordhest har tidligere dannet vinger, meget brede, og flade hove, samt den ene hovvæg voksede indad pga han træder meget hårdt på ydersiden af hoven, kombineret med dårligt hovmateriale. F.eks tabte han i starten skoene efter max 2 uger. Vi har i flere år nu givet hoof maker, kombineret med hyppig beskæring/skoning på forhovene. Det har givet gode sunde hove med bedre vækst, den indadgående hovvæg er nu lige ned, og vingerne helt væk, og taber aldrig en sko. Så vil helt klart anbefale hoof maker hestedosis til begge de heste der er vist i tråden. Fodring, der får han golden mineral fra eggersmann, 1 håndfuld cool mix fra havens til at lokke hoof maker ned med, lidt lucerne, gulerødder og wrap/hø. Han er overvægtig i moderat grad( har været meget værre) men svært at slanke en skadet hest der tager på bare man siger mad  Iøvrigt tisser han også meget, men det har han så altid gjort? Kan det være tegn på cushings eller noget andet? Mvh Naja
Hvis ikke det er cushing så må det være spændinger i hovene der gør at der dannes kløfter. Det er svært at se helt tydeligt på billederne men det ser ud til at der stadig er vingedannelser efter endt beskæring. Hvis ikke vingerne fjernes helt vil det gamle "udvingede" horn trække det nye "sunde" horn med ud når hoven vokser. Mht manglende vækst og dermed problemer med at finde nyt horn at sømme i (sammen med kløfterne) lyder det til at hoven nok heller ikke har en velfungerende hovmekanisme netop pga. bla. vingerne. Så hvis ikke problemet ligger i foderet eller cushing, må det være et smedemæssigt problem. Jeg tror som sagt tidligere, at det ikke er løsningen med hverken 7 nail eller bare tæer. Men derimod sygebeslag med støtte i form af fx ringsko/heartbar og støttende pakning for at fordele trykket over et større omåde samt evt. fritlægning under kløfterne for at fjerne al belastning fra området, samt undgå sideoptog der kan genere en i forvejen hårdt presset hov. Men dette er nogle gange blot symptombehandling og i nogle tilfælde får man ikke bund i problemet. Men det bør prøves for at se om en total "nulstilling" af hovene kan få kløfterne væk. Derudover bør der ses rigtig meget på om hovene er i den rette balance. Dvs. om hovene er i statisk og/eller dynamisk balance. I nogle tilfælde må man nøje granske hestens benstilling og gangarter og finde ud af hvor belastninger er størst. Der er eksempler på heste der lander skævt (når den går ligeudrettet) selvom den er skåret i (statisk) balance og det kan derfor være nøsvendigt at tage stilling til om den evt. skal beskæres i dynamisk balance for at blive sine spændinger kvit.
Sikke noget øv med de hove... Har du overvejet at snakke med en barfodstrimmer?
Lidt nye billeder af min fjordhoppe da hun lige var kommet ind her til aften . Jeg beklager de ikke helt rene hove , men damen var jo utålmodig efter sin aftensmad  . Hendes hove har helt sikkert fået en bedre form , og " vingen " har trukket sig mere på plads . Min smed mener at der måske altid vil være en form for rille eller lign. i hendes venstre forhov , da den går helt op i kronranden og derfor måske vil fortsætte med at vokse ud i en eller anden form ?. Men det burde kunne rettes næsten 100% via korrekt beskæring , er hans vurdering .Og så skulle kosten også gerne hjælpe til , nu hvor hun får gode ting til at styrke hovene indefra , samt hovene får Pedocur hovolie flere gange om ugen...Mvh Anni 
Jeg vil meget gerne høre mere om din hest . Jeg har søgt på Hoofmaker og fundet flere produkter med det navn , hvilken er det du har brugt ? . Og har du billede af din hests hove ? , mange hilsener Anni
JP jeg mener også det forholder sig som du siger med at det er nogen mekaniske faktorer der giver spændingen i hoven og derved hornkløfter. Men jeg mener at så længe hesten er lidt overvægtig og ikke bruges kontinuerligt og nok med overvejende sandsynlighed har cushing, så vil der ske overrivning af lameller, der giver en bred hvid linie, væltede hjørnestøtter og vinger til næste gang man kommer forbi. Jo hyppigere man kommer, jo mindre bliver vingerne. Og ja de skal tages helt af. Jeg har sådanne heste i mit klientel og jeg formoder du også har det trods sygebeslag og hyppige intervaller og beskæringer lige efter bogen. Og så skal man ud i en foderplan, motionsprogram, medicin osv. Det samme hvis de heste du kommer ud til bliver fladsålede om sommeren og konkave når det bliver vinter. Så skal en alarmklokke også ringe om at det nok er fodringen man skal kigge på. Jeg kan se at smeden rigtig nok får tåvingen af og alligevel er der vinge igen 6 uger senere, hvis jeg har forstået rigtigt. Dette har jo så udspring i noget kronisk, dvs et stofskifteproblem. Jeg vil give dig ret i at vingerne bagi kunne tages mere af. Og jeg mener endvidere at forsvinder kløften ikke trods disse tiltag, så må man jævnfør min kildehenvisning ud i at fjerne alt snask og det sammen med en dyrlæge. Til ejer af hesten, hvis din hest fortsat er lidt overvægtig, så vil den sikkert blive lige så øm ved at få skoene af, som sidst du prøvede en skoløs periode. Og det vinder du intet på og det vil være synd for din hest. Og du vil gerne have den ud i døgndrift snart, og så synes jeg du skal prøve det JP The Farrier foreslår og det er en heartbar sko. For du kan ikke bare give den boots på noget af døgnet, og gå på fast jordfold resten af tiden. Så skal du ud i og lave en sandfold den kan stå på. Men igen, det afhænger af situationen, og jeg ville ikke være vild med at være den der tog skoene af din hest. Lykkes det så at få hoven i bedre facon, slanket hesten yderligere, får en effekt af pergolid, SÅ kan du overveje at tage skoene af, når du tager den på stald igen og bruge boots på folden og uden i spåneboksen. Men vend det her med din dyrlæge, og hvis du vil have en uvildig og profesionel vurdering af en hovekspert så tag fat i Charlotte Frigast, hun vil også kunne finde en dygtig smed til dig eller instruere den du har. Hun underviser smedene i anatomi, så hun har godt kendskab til branchen.
Hej Anni og alle jer andre. Jeg har desværre ingen billeder af hovene som de så ud før, kan tage et billede nu. Den hoofmaker jeg bruger er fra Hypona, køber den igennem min smed, det er temmelig dyrt, kan ikke huske hvad jeg gav sidst, men en bøtte holder minimun et halvt år, og så syns jeg ikk det er så galt,når man sparer på smederegningen og slipper for tabte sko. Mvh Naja